cyanic-selkie/wikianc huggingface dataset:
Двојазично образование
САД
Ервин Мичел, локален Далтон адвокат, основана на проектот Грузија во 1996 година за да им помогне учат приливот на шпанска студенти кои се преселија во Далтон јавните училишта. Грузија Партнери во проектот со Универзитетот во Монтереј во Монтереј, Мексико да се донесе наставници од Мексико во Грузија училишта. Шеесет и наставници од Универзитетот во Монтереј се предава во Грузија од 1997 година, и тие обично предаваат за две до три години на H-1B визи. Проектот Грузија исто така има летна институт дека возовите американски наставниците да зборуваат шпански и да научат за мексиканската култура. Проектот Грузија е двојазична / bicultural програма која првенствено е финансиран од федералните образование средства. Масачусетс
Во 2002 година, повеќе од две третини од гласачите Масачусетс "поддржана иницијатива замена двојазично образование програми со" една година "Македонски потопување настава. Иницијативата беше поддржана од страна на ProEnglish кампања и на републиканците Мит Ромни, кој во тоа време е кампања за да стане гувернер на Масачусетс . Блиски до 30.000 двојазично образование на студентите во Масачусетс беа принудени да влезат во училниците каде што тие ќе им биде наложено конкретно и интензивно на англиски јазик. Индијанци
По слични Прво нации модели "на Канада, академски јазичари во текот на САД работат тесно со Индијанци резервации заедници да се воспостави потопување и втор јазик, програми за голем број на соодветни племенски јазици, вклучувајќи Навахо , Хопи , Чироки , Ojibwe , Lakhota и Sioux , меѓу другите. Должи на комбинација на често насилни и isolative односот помеѓу европските доселеници и Индијанците, нивните јазици и заедниците имаат претрпено драстично во однос на соочуваат со екстремен загрозување или изумирање. Успехот на овие програми е мешана, во зависност голема мера за тоа како здрава статусот на јазикот во прашање е.
Благој Јанков - Мучето
Рано детство
Благој Јанков - Мучето е роден во 1911 година во Струмица, во сиромашно работничко семејство. Неговиот татко бил Минчо Коцев кој починал кога имал четири години. Неговата мајка Кумјанија, како вдовица со две деца се омажила за Гоне Јанков по кое Благој го добил презимето Јанков.
Благој Јанков основно училиште завршил во Струмица, а потоа се запишал во струмичката гимназија. Додека бил во основното образование, често бил казнуван, понекогаш и парично, бидејќи зборувал македонски на училиште. Но, по завршување на вториот клас, тој престанал со образованието и започнал да го изучува кројачкиот занает. По изучувањето на занаетот, не можејќи да најде работа во Струмица, заминал на печалба во Белград, каде се вработил кај модниот шивач за машка и женска облека, Адолф Голгубер. Дење тој работел во работилниците, а ноќе и во слободно време интензивно читал социјалистичка и комунистичка литература.
Активизам
Поради неговите активности, тој стекнал доверба и станал синдикален активист. Посебно бил добар организатор на штрајкови и излети. Уживал голем углед меѓу македонските печалбари во Белград. Во тоа време кај него созреала идејата за слободна Македонија. Во своите говори на состаноците на синдикалните организации, Јанков започнал сè повеќе да се истакнува и затоа бил забележан од српската власт. Во Белград, во синдикална акција на растурање летоци со марксистичка содржина, за првпат бил уапсен во 1927 година, како опасен антидржавен бунтовник. Во белградскиот затвор Главњача бил мачен и одвраќан од револуционерната дејност. Од затворот излегол по шест месеци.
По пуштањето од затвор, тој се вратил во Струмица. Во Струмица се ангажирал во организирањето на работничката класа и синдикати. Наишол на добар одзив од кројачките работници, организирал успешен штрајк кој сам го предводел и успешно го завршил. Полицијата повторно го прогонувала, а тој повторно отишол во Белград, но овој пат како член на КПЈ (1938). Со големо штрајкувачко и синдикално искуство, Мучето влегол во штрајкувачкиот одбор на Белград. Во една штрајкувачка демонстрација бил повторно уапсен од полицијата и одведен во затвор. Кога излегол од затворот станал член на реонскиот комитет на КПЈ на Белград.
Со своето револуционерно дело се афирмирал како истакнат комунистички борец, поради што станал член на Покраинскиот комитет на КПЈ за Македонија. Во тоа својство бил упатен за инструктор во источна Македонија. Исто така станал и организатор на првите спротивставувања на бугарската окупациска власт во Струмица во 1941 година.
Исто така активно учествувал во подготовките за формирање на партиски организации за Радовиш, Берово и Валандово. Бугарската фашистичка полиција ја открила неговата работа. Како илегалец најмногу се движел во Штип и неговата околина. Направил партиска база во селото Долани, во својство на член на Обласниот комитет на КПЈ. Во една провала, полицијата извршила напад. Тогаш со Благоја бил и Славчо Стојменски, кој во престрелката со полицијата бил убиен, додека Јанков, ранет, успеал да се извлече. Во многу тешки услови ја продолжил револуционерната работа. Бугарскиот воен суд го осудил на смрт во отсуство и издал потерница со награда за него.
Во јуни 1944 година бугарскиот окупатор го открил неговото скривалиште, во домот на Спиро Захов во Струмица. Во еден саботен пазарен ден од јуни 1944 тој спие во племна со сено, но потерата не влегла бидејќи бил наоружан. Мучето ја насетил стапицата и скокнал низ прозорец. При бегањето се фрла врз самар на бел коњ, но коњот е врзан. Продолжува кон паркот, пукајќи кон полицијата. Но на метар пред спасот го зграпчуваат жилави контрашки раце на брадест малешевец. Тој успева да го префрли преку себе предавникот, и оди до првото стебло кое ќе го скрие од куршумите. Настанала нерамноправна борба на градските улици, во која Благоја херојски загинува.
Мануел Алмунија
Мануел Алмунија Риверо (Manuel Almunia Rivero (роден на во Памплона) — шпански фудбалски голман кој во моментов настапува за Ватфорд.
Шпанија
Алмунија ја започна неговата сениорска кариера во резервниот тим на Осасуна во 1997, играјќи две сезони во втората Шпанска Лига Б. Потоа помина уште две сезони во лигата со Картахена и Сабадел, пред да стане член на тимот од Примера, Селта де Виго во 2001.
Сепак, набрзо потоа беше даден на заем во тимот од Сегунда, Еибар, каде што ја помина сезоната 2001-02 како прв голман. За време на сезоната 2002-03, Селта го даде на заем во прволигашот Рекреативо де Хуелва, каде беше трет голман зад Луке и Цезар Куесада, и имаше само два настапи во лигата. Дебито во Примера му беше во поразот од 3:0 на гостувањето кај Алавес на 17 ноември 2002, откако Цезар Куесада заработи црвен картон.
Потоа се врати во Селта, каде што помина речиси цела година без ниту еден првотимски настап, пред да отиде повторно на заем во Албасете на 1 ноември 2003. Дебито во Примера за Албасете му беше во поразот од 1:0 против Малага на 9 ноември 2003 по што се наметна како прв голман на тимот во декември 2003, со вкупно 24 настапи во лигата до крајот на сезоната.
Арсенал
Алмуниа потпиша договор со Арсенал за непозната сума на 14 јули 2004. Дебито му беше на натпревар од Лига Купот против Манчестер Сити на 27 октомври 2004 кој Арсенал го доби со 2:1. Настапи на сите Лига Куп натпревари на Арсенал таа сезона, вклучувајќи го и четвртфиналето против Манчестер Јунајтед на 1 декември 2004, кога топката му испадна од раце по што Дејвид Белион постигна гол, единствениот на натпреварот. Сепак, потоа го направи и своето Премиерлигашко деби при победата од 3:0 против Бирмингем Сити на 4 декември 2004, како и Европското деби три дена подоцна во натпреварот против Розенборг кој Арсенал го доби со 5:1.
Додека беше втор голман на Арсенал, Алмунија најчесто играше во Куп натпреварите, каде што можеше да ја покаже способноста да брани пенали, како во победата против Шефилд Јунајтед во ФА Купот во сезоната 2004-05, каде што одбрани двапати во пенал рулетот откако натпреварот заврши 0:0, со што Топчиите поминаа во четвртфиналето. Уште еден успешен пенал рулет со Алмунија на гол беше на натпреварот против Донкастер Роверс во Лига Купот во сезоната 2005-06.
Алмунија немаше ниту еден Премиерлигашки настап во сезоната 2005-06, но играше во пет од шестте натпревари од фазата по групи од Лигата на Шампионите таа сезона. Финалето на Лигата на Шампионите во 2006 против Барселона, Алмунија го започна на клупата, но влезе како замена откако Јенс Леман заработи црвен картон. Само што влезе имаше многу важна одбрана кога го одби шутот на Самуел Ето во стативата. Но сепак, не успеа да им одолее на Барселона. При крајот на второто полувреме, Ето доби добра асистенција во шестнаесетникот по што го совлада Алмунија за да израмни на 1:1, а на десет минути до крај, Џулиано Белети го постигна вториот гол за победа на Барселона.
По повредата на Јенс Леман, како и двете крупни грешки кои ги направи Германецот во првите два натпревари од лигата против Фулам и Блекбурн Роверс, Алмунија влезе во почетниот состав на Арсенал за третиот Премиерлигашки натпревар од сезоната 2007-08, против Манчестер Сити. Алмуниа и понатаму беше замена за Леман во септември и октомври 2007. Неговата форма во овие два месеца мѕ овозможи ненадјно да стане прв голман во изборот на Арсен Венгер на сметка на Германскиот интернационалец. На 23 октомври 2007, Леман го покажа својот гнев јавно кога изјави дека би почнал да збори наскоро доколку менаџерот не му дозволи да биде прв голман.
Алмунија продолжи со придобивањето на навивачите со низа одлични настапи, при што најсветла точка беше одбраната на пеналот на Роби Кин во Северно лондонското дерби против Тотенхем на Емиратите на 22 декември 2007, со што Арсенал го зачува победоносното водство од 2:1. На 3 април 2008, Алмунија потпиша нов долгорочен договор со Арсенал. По заминувањето на Јенс Леман летото 2008, му беше доделен дресот со број 1 и ја започна сезоната 2008-09 како прв голман на Арсенал, неговиот стар број, 24, му беше доделен на Вито Маноне. Алмунија првпат беше капитен на Арсенал во победата од 5:2 на гостувањето кај турскиот тим Фенербахче во Лигата на Шампионите.
Репрезентативна кариера
Алмунија сè уште нема изиграно ниту еден репрезентативен натпревар. Повеќе од еднаш ја има изразено својата желба да игра за Англија, но само под услов да не добие прво повик од Шпанија. Сепак, сè уште не исполнува услови за настап за Англија сè додека не добие Британско државјанство, кое ќе му биде достапно на 29 декември 2008.
Почести
Арсенал
Информациска економија
Информациската економија или економија на информации е гранка на микроекономската теорија која проучува како информациите влијаат врз економијата и економските одлуки. Информацијата има специфични одлики, лесно е да се создаде, но тешко е да се верува на истата. Исто така, лесно е да се дистрибуира, но тешко е да се контроилира и влијае на многу економски одлуки. Овие специфични одлики (во споредба со останатите добра) им задаваат компликации на многу стандардни економски теории.
Темата за „информациската економија“ се обработува под класификационит код „JEL D8“ - Информација, знаење и несигурност. Информациската економија има и неколку субсегменти. Информацијата како сигнал е опишана како вид на негативна мерка на несигурноста.
Последните неколку години постои влијателен напредок во изучувањето на информациската асиметрија и нејзината импликација во теоријата на договори, вклучувајќи го и пазарниот неуспех како можна опција.
Информациската економија е формално поврзана со теоријата на игрите како и други видови на игри кои можат да бидат приспособени, вклучувајќи ги и игрите со совршена информација, целосна информација и нецелосна информација. Експерименталната економија и методите на теоријата на игри се развиени во модел и тест теории на економијата на информации, вклучувајќи ги и придонесите на потенцијалната јавна политика како дизајн на механизмот да би ја поттикнала размената на информации или, од друга страна економската благосостојба - подобрено економско однесување.
Вредност на информација
Почетната точка на економската анализа е фактот што информацијата има економска вредност бидејќи им дозволува на поединците да направат избори кои даваат повисока од очекувана испалата или очекуваната корист која би се добила од направениот избор, но не и во отсуство на информацијата.
Информација и ценовен механизам
Поголемиот дел од напишаните книги за информациска економија се оригинално инспирирани од книгата „Употребата на знењето во општеството“ на Фридрих фон Хајек за упоребата на ценовниот механизам во дозволување на информациска децентрализација со цек поефикасна употреба на ресурсите. Исто така, во неговите дела, Хаек се обидување да ја дискредитира делотворноста на агенциите за централно планирање преку систем на слободен пазар. Неговиот предлот да ценовниот механизам комуницира со информацијата во однос на недостатокот на добра ги инспирирал Аба Лернер, Тјалинг Купменс, Лионид Хјурвик, Џорџ Стиглер и други истражувачи во полето на економијата на иформации.
Информациска асиметрија
Информациската асиметрија ги проучува одлугите во ситуации кога едната страна има повеќе или подобри информации од другата. Ова создава нерамнотежа во моќта на трансакциите која може да доведе до движење во погрешна насока. Како примери на оваа проблематика се неповолната селекција и моралната опасност.
Класично дека за неполона селекција е книгата „Пазарот за лимони“ од Џорџ Акерлоф. Во основа, постојат две решенија за овој проблем, сигнализирање и прикажување.
Моралната опасност може да се опише како второ најдобро решение каде самите исплати се набљудувани со информациска асиметрија.
Сигнализирање
Прв кој ја предложил идејата за сигнализирање бил Мајкл Спенс. Тој предложил во ситуација со информациска асиметрија луѓето да можат да го сигнализираат врстата на информација и со тоа се верува дека истата ќе биде пренесена до останатите и ќе ја реши асиметријата.
Оваа идеја била најпрво проучена во контекст на барање на работа. Вработувачот е заинтересиран за вработување на нов работник кој ќе биде добро квалификуван и брз ученик. Се разбира, сите потенцијални работници ќе тврдат дека ја поседуваат таа вештина, но само они си знаат дали навистина се квалификувани за работното место. Ова претставува информациска асиметрија.
Спенс предложил дека посетувањето на колеџ може да се земе како кредибилен сигнал на способноста за учење. Иако постои претпоставка дека вештите ученици можат да завршат со студирањето полесно отколку тие кои не ги поседуваат одредените способности, самото школување ги сигнализираат нивните способности до потенцијалните работодавачи. Ова е вистина дури и во случај кога ништо не научиле на училиште, а школото е употребено за сигнализирање. Ова функционира бидејќи преземената акција (посетување на настава) била послесна за луѓето кои поседуваат одредени специфични вештини во обидот да се сигнализира (капацитет за учење) до работодавачот.
Прикажување
За пионер во оваа теоријата на прикажување се смета Џозеф И. Стиглиц. Во овој случај, неинформираната или помалку информираната страна може да ја предизвика другата страна да ги открие своите информации. Тие можа да обезбедат збир од избори на таков начин што изборот зависи од личната информација за другата страна.
Информационо добро
Купувањето и продавањето на информации не е исто како купувањето и продавањето на поголемиот дел од останатите добра. Најпрво, кај информацијата нема соперништво што значи дека конзумирањето на информацијата не спречува некој друг, исто така, да ја искористи. Друга специфична одлика која го диференцира информацискиот пазар е тоа што маргиналниот трошок за информацијата е приближно нула, што значи дека откога е направена првата копија, репродукцијата може да чини многу малку или пак да не нè чини ништо. Ова го олеснува повтореното продавање.
Второ, исклученоста не е природна одлика на информациските добра, иако е возможно да се изгради вештачка исклученост. Сепак, природна одлика на информацијата е тоа што доколку некој ја знае, тешко е да се исклучат другите од нејзина употреба. Со оглед на тоа што кај информацијата нема соперништво и дека истата не неисклучива, најчесто се смета како пример на јавно добро.
Трето, информациските пазари не прикажуваат висок степен на транспарентност. Тоа се прави да би се оценила информацијата која делумно мора да им биде позната на корисниците на истата. За да се оцени некој софтвер потребно е да се научи како да се работи со него; за да се оцени некој филм потребно е да се гледа филмот.
Важноста на овие одлики е објаснета од Де Лонг и Фрумкин во „Следната економија“
Врзување/спојување
Еден од методите за искористување на информациските добра е врзувањето (формирање врзопи). Ова е стратегија на групирање повеќе добра и продавање како едно. Врзопите им дозволуваат на продавачите подобро да ја предвидат побарувачката на групираните информации. Иако е тешко да се дознае која информација од групата еден поединец ја посакува, најчесто една личност вреднува одредена информација и го купува целиот пакет и покрај тоа што одделно информациите не би му го привлекле вниманието. Сепак, ова функционира единствено кога не е скапо да се продадат плус непосакувани информации во еден врзоп.
Повеќе информации
Во 2001, Нобеловата награда за економија им била доделена на Џорџ Акерлоф, Мајкл Спенс и Џозеф Стиглиц за нивната „анализа на пазарите со асиметрични информации“.
Хекла
Хекла (Hekla) — стратовулкан во јужниот дел на Исланд со висина од 1488 метри и еден од најактивните вулкани на Исланд. Над 20 ерупции се случиле во и околу вулканот од 874 година наваму. Во средниот век, Европејците вулканот го нарекувале „Порта на пеколот“.
Хекла е дел од вулкански гребен долг 40 километри. Најактивниот дел на овој гребен, 5,5 километри долгиот кратер, се нарекува Хеклугја. Хекла наликува на превртен брод со серија кратери, од кои главно два се најактивни.
Честите и големи ерупции на вулканот го покриле поголемиот дел од Исланд со тефра и овие слоеви може да се користат за датирање на ерупциите на други вулкани во Исланд. Околу 10% тефра создадена во Исланд во последните илјада години потекнува од Хекла (до 5 км3). Кумулативно, вулканот е еден од оние вулкани коишто исфрлиле најголема количини лава во светот во тек на последниот милениум (околу 8 км3).
Репутација
На исландски Хекла е збор за кратка наметка со качулка, и тоа може да се однесуваат на честата покривка од облаци на врвот. Еден постар латински извор, планината ја нарекува Казулa Планина (латински: Mons Casule).
После ерупција во 1104, приказни, кои веројатно намерно се ширеле низ Европа од страна на цистерцијанските монаси, кажувале дека Хекла е вратата на пеколот. Цистерцијанецот Херберт од Клерво во своето дело За чудата (латински: De Miraculis) напишал (без да ја именува Хекла):
Една поема од монахот Бенедит од околу 1120 за патувањата на Свети Брендан ја споменува Хекла како затворот на Јуда. Во Флатејарбок (исландски: Flateyjarbók) било забележано дека во текот на ерупцијата од 1341, луѓето виделе големи и мали птици како летаат во оганот на планината за кои се мислело дека се душите.
Во 16 век, Каспар Пејцер напишал дека портите на пеколот можат да се најдат во "Хекланската бездна без дно". Верувањето дека Хекла е портата на пеколот опстанало до 19 век. Сè уште постои легенда дека вештерки се собираат на Хекла за време на Велигден.
Геологија
Кога не еруптира Хекла често е покриена со снег и мали ледници. Вулканот исто така е невообичаено асеизмичен со активност која започнува само 30-80 минути пред ерупцијата. Хекла се наоѓа на океански гребен, на раб на дивергентна плоча. Хекла се проучува денес во однос на параметри како што се притисок, деформација и други движења и сеизмичка активност. Земјотресите во близина на вулканот главно се под м агнитуда 2 ,кога не е активен, и со магнитуда 3 кога еруптира.
Историја на ерупциите
Најстарата забележана ерупција на Хекла се случила во 1104. Од тогаш имало помеѓу дваесет и триесет значителни ерупции, кои понекогаш останувале активни и до шест години со малку пауза. Ерупции во Хекла се различни и тешко е да се предвидат. Некои од нив се многу кратки (недела до десет дена), додека други можат да траат со месеци и години (ерупцијата во 1947 започнала на 29 март 1947 година, а завршила во април 1948). Но, постои општа корелација: што подолго Хекла спие, толку поголема и покатастрофална е првичната ерупција. Најновата ерупција била на 26 февруари 2000 година.
Праисториски ерупции
Една од најголемите х олоценски ерупции на Исланд била Хекла 3 (или Х3) ерупцијата околу 1000 пред новата ера, која исфрлила околу 7.3 км3 вулканска карпа во атмосферата, со показател на вулканска избувност VEI-5. Поради оваа ерупција, температурите во северните делови на светот следните неколку години биле пониски. Траги на оваа ерупција биле идентификувани во шкотскиот тресет и во Ирска. Студија за староста надрвените прстени од овој период покажала занемарлив раст на дрвениот прстен во текот на една деценија. Датумите на ерупција се од Глобалната Вулканите Програма, други извори не се согласуваат.
Од 1913 до 1948 година
Мала ерупција (VEI-2) се случила помеѓу 25 април 1913 година и 18 мај 1913 година, околу 10 километри источно од Хекла, и предизвикала големи пукнатини во Мундафел и Ламбафит кои произвеле 3.8 и 6.3 км2 лава. Ерупција со VEI-4 започнала на 29 март 1947 година и завршила на 21 април 1948 година. Веројатно ова била втората најголема ерупција на лава од Хекла по населувањето на Исланд и втората најголема лавина ерупција во светот во периодот од 1900-1970. Вкупната количина на лава била 0.8 км3 со 0.21 км3 тефра. Пред ерупцијата Хекла била висока 1,447 м, зголемувајќи се на 1,503 м, пред повторно подоцна да се намали на 1,491 м.
Ерупцијата се случила еден век по последната ерупција на Хекла, најдолгиот неактивен период на вулканот уште од 1104. Пред ерупцијата, вулканот бил видлив во околината, но ништо значајно не било забележано. Ерупцијата се случила во 6:41 наутро ± 3 мин со силен звук. Подоцнежните ерупции можеле да се слушнат низ цел Исланд. Земјотресот во 6:50 наутро изнесувал 6 на Меркалиевата скала. Облакот од ерупцијата се искачил на висина од 30 км до 7:08 наутро, ветрот потоа го однел јужно кон Е јафјадлајекид, правејќи го црн. Тефра и пепел продолжиле да паѓаат додека не формирале слој од 3-10 сантиметри. Лавина бомба која слетала 32 км од Хекла имала обем од 0.5 метар и тежела 20 кг. Меѓу Ватнафјел и Хекла се наталожил слој од тефра со дебелина до 1 метар, вклучително бомби со пречник поголем од 0.5 м. Пепел паднал на Хелсинки, Финска, покривајќи 2,860 км.
Почетната стапка на произведена тефра во првите 30 минути на ерупција била 75,000 м3·s−1, намалена на 22,000 м3·s−1 во следниот половина час. Првичната фаза произвела 0.18 км3 тефра, еднакво на 4,5×107 м3 цврста карпа, покривајќи 3,130 км2 од копното и морето. 98 фарми биле оштетени од ерупцијата. Многу волонтери биле мобилизирани за да ја расчистат тефрата – околу 1000 луѓе на ден до крајот на јули. Ерупцијата произвела околу 3 ML вода (стопен снег и директно од кратерот) што предизвикало поплавување на реката Итри Ранга.
Во првите 20 часа на ерупција околу 3,500 м3·s−1 на лава избила од пукнатината, покривајќи 12-15 км2. На вториот ден, 8 различни еруптивни столба можеле да се видат. Кратерот формиран на 860 м наречен Лавин кратер или Храунгигур (исландски: Hraungígur), произведувал постојан проток на лава. Уште еден кратер име на Раменски кратер или Аксаргигур (исландски: Axlargígur) произведувал столб од чад секои 10 секунди, заедно со силни експлозии, што ги создавале видливи  бранови на притисок во чадот. До четвртиот, петтиот и шестиот ден, ерупцијата била значително намалена, и само на раменскиот и височинскиот кратер еруптирале експлозивно. Експлозивната ерупција се зголемила во сила од 9-12 април, а потоа од 28 април се намалила повторно. На 3 мај, вулканот престанал да исфрла лава во ненадејни експлозии од неговите кратери и се променил постојано исфрлајќи тефра и пепел за долги периоди, до почетокот на јуни кога ова се намалило. На 2 септември, Раменскиот кратер имал 960 м обем на врвот а Височинскиот кратер 700 м обем на највисоката точка, 90 m над гребенот. Песочната тефра и пепелта паднале над Исланд во мај и јуни, понекогаш правејќи дење да се чини стемнето во близина на Хекла. Тефрата предизвикала флуорско труење кај овците на пасиштата. Експлозивната активност престанала шест месеци по првата ерупција. Лава течела од лавиниот кратер континуирано во тек на ерупција, почнувајќи со над 100 м3·s−1, паѓајќи на 5-10 м3·s−1 во април и почетокот на мај со брзина од околу 20 cm·s−1 пред да се зголеми, достигнувајќи 150 м3·s−1 на крајот на јуни и на слични нивоа до средината на јули со проточна брзината од 2-2.5 m·s−1. Оттука постепено се намалила на под 10 м3·s−1 во ноември. На почетокот лавата се состоела од 57-58% SiO2 и 11% Fe2O3, па се променила на 54% SiO2 и 13.5% Fe2O3.
Лавината река понекогаш течела низ лавини цевки пред да се појави повторно. Лавата имала висина до 15 метри. На 15 и 16 јуни, лавин поток течел на југот на Мелфел. Најдолг лавин поток бил долг 8 километри кој застанал кај Стораскогсботнар. Еден научник кој го снимал лавиниот поток на 2 ноември беше погоден од лава и загинал.
Течењето на лавата запрело по 13 месеци, на 21 април, покривајќи 40 км2 и со една максимална длабочина од 100 м. Лавините корита главно биле од типот ’а’аа. Во април и мај 1948 CO2 испарувал од пукнатините на тлото  во близина на Хекла, убил 15 овци и некои диви животни и птици. Вкупно испариле 24,000 тони на CO2. Ровови биле ископани од страна на земјоделците за да се исцедат овие вдлабнатини и CO2 емисијата била запрена до крајот на годината.
Од 1970 до 1991 година
Ерупцијата во 1970 на Хекла започнала во 9:23 часот на 5 мај 1970 година и траела до 5 јули. Имала ВЕИ 3 и произвела 0.2 километри3 на лава покривајќи површина од 18.5 км2 и 6.6×10 7 м3 на тефра, наталожена на површина од 40,000 км2, главно, на северозапад на вулканот.
Главниот кратер на Хекла еруптирал само на југозападниот крај, повеќето од ерупцијата била од други пукнатини во близина. Ерупцијата запрела на југ-југозапад на 10 мај и во Хлидаргигар на 20 мај, но нова пукнатина се отворила на истиот ден и оттаму течела лава до 5 јули. Лавата била андезитна содржејќи оливин, слична на лавата што се произвела подоцна при ерупцијата во 1947 година.
Пред ерупцијата, се стопила поголема количина на снег од нормалната, што укажувало на тоа дека вулканот се загрева. Потресите почнале во 8:48 часот вечерта на ерупција. Најголемиот замјотрес имал магнитуда 4. Ерупцијата започнала слабо во 21:23 IMT ± 2 мин пред да се зголеми во сила. Ерупцијата се чини дека започнала на 2 локации истовремено – кај Раменскиот кратер на југ-југозапад и под Лавиниот кратер. Во 22:30 часот кратерот на 780 м направил лавин столб кој достигнал надморска височина од околу 1000 метри. Во текот на ноќта на 700 метри висока лавина фонтана избила од главниот кратер. Се отворила пукнатина од 500 метри почнувајќи под Лавиниот кратер и оттука потекла лава. Еден час во ерупција, нова 400 метарска пукнатина се отворила на североисток, од каде избиле два главни лавини фонтани, и набргу потоа, друга соседна пукнатина се отворила од каде избиле лавини фонтани до височина од 500 м. На околу полноќ, друга пукнатина се отворила северозападно од Лавиниот кратер, од каде избила 300 м долга лавина фонтана, 200-300 метри во воздухот. До полноќ лавата веќе покрила повеќе од 1 км2 и ова продолжило до 7.5 км2 до следното утро што укажува на проток на околу 1500 м3·s−1.
Во првите два часа се произвело тефра од 10.000 м3s−1. Облакот од ерупцијата кој достигнал 16,154 метри до 22:10 часот, предизвикал невреме со грмотевици. Тефрата била однесена северно од страна на ветрот, предизвикувајќи небото на места да стане црно – 190 километри понатаму во Блендуос тефра паѓала од полноќ до 2 часот наутро. Исланѓаните земале мостри на тефра во нивните населби ставајќи плоча надвор за врз неа да застане сè што ќе падне. Ова, како и други мерења, покажале 8 тони по хектар, проширено на северниот брег. До 5:30 на 6 мај, лавиниот проток изнесувал 4 километри. Многу лавини бомби биле пронајдени во близина на главниот кратер, од кои една имала површина од 6 м2 и најверојатно тежина од 12 тони. Ксенолити формирале околу 2% на материјалите произведени од страна на кратерите. Овие биле видови на карпа, вклучувајќи базалт, андезит, игнимбрит и с едиментна карпа.
Ерупцијата станала посилна во Скјолквиар на 12 мај, со столбови од пареа кои достигнувале височина од 2500 метри. Интензитетот на ерупцијата потоа постепено се намалувал додека не престанал на 20 мај. Лавиното поле, тогаш зафаќало област од 5,8 км2. Подоцна тој ден, 900 метри долга пукнатина се отворила 1 км северно од главниот кратер Хлидаргигар. Таа ноќ имало 17 лавини фонтани, секоја 20-50 м во висина. До вечерта следниот ден, 10-12 кратери биле формирани, секој исфрлал лава 50-100 метри во воздухот. Овој ред на кратери беше именуван Елдугигар. Постепено, бројот на активни кратери се намалил, најактивниот од овие формирал конус 100 м повисок од нивото на гребенот. Лавата течела до средината на јуни. Поголем конуси исфрлиле повеќе тефра, повремено со молњи во облаците од тефра. До 5 јули, ерупцијата престанала.
За време на ерупција на Хекла, бил произведен флуор кој се задржал на зрнцата тефра. Ситните зрнца содржеле флуор и до 350 ppm, а флуорско труење може да почне кај овците доколку храната содржи флуор до 25 ppm. Со 250 ppm, смрт може да се случи во рок од неколку дена. Во 1783, 79% од исландски овци угинале, веројатно како резултат на флуороза предизвикани од избивањето на Л акагигар. Пепелта од оваа ерупција содржела флуор од 0.2%, и два дена по ерупција во контаминираната трева имало до 0.4% флуор. 450 фарми и 95,000 овци биле погодени со ерупцијата. Некои овци се чувале внатре и се хранеле со сено или биле преселени, но и други земјоделци морале да ги хранат своите стада надвор. Оваа VEI-3 ерупција почнала во 13:28 на 17 август 1980 година и траела до 20 август 1980 година. Тоа била мешана ерупција исфрлајќи количина на лава од 0.12 км3 и тефра од 5.8×107 м3. Пукнатината се отворила на 7 км должина. Непосредно пред ерупција имало столб од пареа. Еруптивниот столб достигнал висина од 15 километри. Главните наслаги на тефра биле на север-североисток и траеле околу 2 часа. Наслагите биле 20 см дебели 10 км од врвот, намалувајќи се на помалку од 1 мм на брегот, на далечина од 230 километри. Лавата првично потекла блиску до врвот, се ширела во другите делови на пукнатината покривајќи површина од 22 км2 за околу 24 часа. Последната скориа била видена утрото на 20 август. Ова била необична ерупција и траела кратко – најкуса од 1104 – претходните ерупции траеле од 2 месеци до 2 години, а не само 3 дена.
Ерупцијата од 1981, која се смета за продолжение на минатогодишната ерупција, започнала во 3 часот наутро на 9 април 1981 година, со VEI-2 и произвела 3×107 м3 лава, траела до 16 април 1981 година. Ерупцијата исфрлила пепел на висина од 6.6 км, и нов кратер се формирал на врвот, од каде потекле 3 лавини потоци. Овие достигнале до 4.5 км од вулканот, покривајќи 5-6 км2. VEI-3 ерупција се случила, од 17 јануари 1991 до 11 март 1991 година, произведувајќи 0.15 км3 лава и 2×107 м3 тефра. Ерупцијата, која била проследен и со сулфурен мирис и земјотреси, започнала како плинијска ерупција, произведувајќи облак од пепел кој достигнал надморска височина од 11.5 км во рок од 10 минути кој патувал 200 километри на север-североисток до брегот во рок од 3 часа. Ерупцијата потоа почнала да произведува андезитска лава, тековите покриле површина од 23 км2 на просечна длабочина од 6-7 м. Првично, дел од кратерот Хеклугја и други пукнатини избиле лавини фонтани кои достигнале 300 метри во висина. Вториот ден, активноста запрела во сите пукнатини, освен во онаа каде што главниот кратер бил формиран. Во текот на овие 2 дена, 800 м3·s−1 лава била произведена, намалувајќи на 1 м3s−1 и 14 м3·s−1. Оваа лава со ниска вискозност содржела SiO2 околу 54%.
2000 година
До оваа ерупција, се претпоставувало дека Хекла не може да го произведе најопасниот од сите вулкански феномени, пирокластичен проток. Во јануари 2003 година, сепак, тимот на Норвол институтот во Р ејкјавик, под раководство на проф. д-р Арман Хескулдсон, известил дека пронашле траги на пирокластичен проток, долг околу 5 км, кој се протега по падината на планината. Генерално се сметало дека вулкански ерупции од карпест тип не можат да се произведат големи пирокластични текови. Со ваквиот наод, љубопитните во иднина треба да бидат подалеку од вулканската активност отколку досега.
Флора и фауна
Областа кај Хекла била шумска. Комбинираниот ефект на човечкото присуство и вулканската активност создале нестабилна површина подложна на ерозија. Хеклускогар, проект за пошумување на 90,000 ха, се обидува да ги врати шумите со бреза и врба на падините на Хекла, почнувајќи со оплодување на почвата и садење трева. Ова ќе стабилизира големи области на вулкански пепел, ќе помогне да се намали ветровата ерозија, ќе ја успори стапката на дренажа па оттука и водената ерозија, и на крајот ќе го зголеми биоразновидноста. Ова е најголемото пошумување на ваков тип во Европа. По ерупција, речиси сите на "безбедни локации' на новите лавини текови се заразени со м ов во рок од 20 години проширувајќи хомоген слој до 20 см дебелина за 50 години.
Спорт и рекреација
Хекла е популарно одредиште за планинарење. По најновите ерупција  има патека до врвот   прошетката трае 3 до 4 часа. На пролет, скијање е можно на кратки стази околу работ на кратерот. Во тек на летото, ова се лесни (F) п ланинарски патеки, исто така, околу кратерот,. До вулканот може да се стигне со автобуси до Ландманалаугар 30 километри на исток, и можно е да се престојува или да се кампува во фармите во областа. Хекла центарот е отворен за посетители на Леирубаки фармата, во 2007 година.
Во популарната култура
Хекла се споменува во уметничките дела од времето на средновековието.
Филмови
Во шпанскиот апокалиптичен научно фантастич ен филм од 2013, Последните денови (шпански: Los Últimos Días), новинари на вести шпекулираат дека три неодамнешни ерупција на планината Хекла можат да предизвикаат ширење на тип на агорафобија која ги убива луѓето кога излегуваат надвор.
Храна
Во Бостон, Масачусетс областа, има колачи кои се викаат хекла – големи цимет ролнички покриени со бела шеќерна глазура за да изгледа како снег на врвот на вулкан.
Литература
Британскиот поет Вилијам Б лејк Зимата ја прикажува протерана во Хекла во поемата На Зимата, во делото Поетски скици (англиски: Poetical Sketches)
Во делото Да лежиш со лавови (англиски:To Lie With Lions) на Дороти Данет, трговци се во посета на Исланд во 1471 година и се под закана од претстојната ерупција на Хекла и Катла.
Планината Хекла се спомнува е во третата глава на романот Моби Дик на Херман Мелвил.
Музика
Делото Хекла, оп. 52 (1964) од исландскиот композитор Јон Лифс, било наречено "најгласната класична музика на сите времиња". Барањата за изведба на Хекла вклучуваат четири групи на удирање карпи со чекани, челични плочи, сирени, топови, метални синџири, хор, голем оркестар, и органа.
Во превозот
Мал дански крстосувач запловил во 1890 година под името „Хекла“. Бил укинат во 1955 година.
Дански стимер наречен „Хекла“ учествувал во битките во Првата шлезвишка војна.
Авиопревозникот „Исландер“ еден од нивните авиони го нарекла „Хекла“.
Организации
Во октомври 2011 германска милитантна група на левото крило наречена Хекла приемен комитет (Hekla-Empfangskomitee поставила најмалку 17 запаливи уреди на железницата во Берлинската област.
Париз-Ница 2022
Париз-Ница 2022 — 80. издание на велосипедската етапна трка Париз-Ница, која се одржала помеѓу 6 и 13 март како четврти настан во сезоната на Светската турнеја.
Екипи
Поради бран на симптоми на грип, иако без позитивни тестови на КОВИД-19, многу возачи биле принудени да се повлечат од трката. Вкупно 37 возачи се повлекле од трката пред последната етапа или ја напуштиле трката во текот на етапата, но најголемиот дел од нив не биле во завршните пласмани. Поради тоа, само 59 возачи ја завршиле трката.
Космос-439
Космос-439 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 21 септември 1971 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5700 килограми. Космос-439 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,3 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 283 км, а најмалото на 206.
Антон Миранчук
Антон Андреевич Миранчук (17 октомври 1995) е руски професионален фудбалер кој игра како централен играч за врска за Локомотив Москва и Фудбалската репрезентацијата на Русија.
Младинска кариера
Роден во Славјанск-на-Кубани, Миранчук и се приклучил на екипата на Спартак Москва од неговиот роден град, каде што бил дел од фудбалската школа Олимп. Тој бил отпуштен од клубот поради слабите физички способности. Подоцна, тој и неговиот брат близнак Алексеј Миранчук заминале во Локомотив Москва.
Позајмица во Левадија
На 2 февруари 2016 година, Миранчук бил испратен на позајмица во естонскиот клуб Левадија Талин. Тој дебитирал за новиот тим на 2 април 2016 година, во ремито кое завршило со резултат 1: 1 на домашен терен со Номе Калју. На 30 јуни 2016 година, Миранчук дебитирал во УЕФА Лига Европа, каде неговиот тим повторно одиграл нерешено 1: 1 со екипата на ХБ од Фарските Острови во првото квалификациско коло. До крајот на сезоната во естонската Меистрилига 2016, тој постигнал вкупно 14 гола и станал најдобриот стрелец на неговиот тим во лигата.
Враќање во Локомотив Москва
Миранчук дебитирал во руската Премиер лига за Локомотив Москва на 9 април 2017 година во натпревар против ФК Ростов. На 24 октомври 2018 година, тој го постигнал својот прв гол на натпревар од УЕФА Лигата на шампионите во поразот од 3: 1 на домашен терен против Порто во сезоната 2018-19. На 27 октомври 2020 година, тој постигнал гол во поразот на домашен терен против Баерн Минхен во УЕФА Лигата на шампиони 2020-21. Тој повторно постигнал гол на 3 ноември против Атлетико Мадрид во истото натпреварување.
Меѓународна кариера
Миранчук дебитирал за фудбалската репрезентација на Русија на 7 октомври 2017 година на пријателскиот натпревар против Јужна Кореја.
На 11 мај 2018 година, тој се нашол на поширокиот список на руската репрезентација за Светското првенство во фудбал 2018 година. На 3 јуни 2018 година, тој бил избран и за финалниот тим за Светското првенство.
Личен живот
Тој има идентичен брат близнак, Алексеј Миранчук, кој е и негов соиграч во репрезентацијата на руската фудбалска репрезентација.
Успеси
Локомотив Москва
840 п.н.е.
840 п.н.е. — година според општоприфатениот календар. Тоа била 840. година пред новата ера, 840. од првиот милениум п.н.е., 40. од 9 век п.н.е. и прва од 840-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 840 година се протега во 1796 и 1797, додека според второто гледиште, годината трае во текот на 1856 и 1857 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 297 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1506 и 1505 исламска година пред хиџра.
Двополна маглина
Двополна маглина — вид на маглина карактеризиран со две испакнатини на секја страна од централната ѕвезда. Околу 10-20% од планетарните маглини се двополни.
Создавање
Иако не се точно познати причините за овие маглинестите структури, честопати се мисли дека се предвесници за присуство на двојна централна ѕвезда со период од неколку денови до периоди од неколку години. Како што една од ѕвездите ги исфрла надворешните слоеви, другата го нарушува овој процес на исфрлање на материјалот и се создава двополов облик.
Космос-440
Космос-440 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 95,0 минути, додека аголот на наклонетост на орбиталната рамнина во однос на рамнината на екваторот изнесувала 71,0°. Најголемото растојание од Земјата го достигнал на 769 км, а најмалото на 269.
Чад (хемија)
Чад (или дим) означува голем број на мали честички од цврста или течна супстанција (аеросоли) разштркани во воздухот, кои настале од некомплетно согорување на материјата. Обично претставува непожелен нус производ на горивото и пожарот, но може исто така да биде предизвикан во случај со запрашување со пестициди, комуникација со димни сигнали, одбрана (димна завеса) или инхалација во случај на активно пушење, консумација на разни наркотични средстава итн.
Вдишувањето на чадот е главна причина за смртноста на жртвите во пожарите во затворен простор.
NGC 6887
NGC 6887 — спирална галаксија во соѕвездието Телескоп, заведена во Новиот општ каталог на длабоконебесни тела.
Откривање
Објектот е откриен на 24 јули 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6887 е од видот Sbc. Видливиот сјај со голо око изнесува 12,1 m, а оној во рамките на интервалот од минималната до максималната честота 12,8 m, додека површинскиот сјај изнесува 13,6 m/лм2. NGC 6887 има привидни димензии од 3,2' х 1,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 17 м 17 с, а неговата деклинација, односно висината на лакот на тој агол, -52° 47' 50"". Положбениот агол на објектот е во износ од 102°.
Други поделби
Проучување на NGC 6887 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64427. Во рамките на атласот на длабокото небо, Уранометрија 2000.00, објектот припаѓа на групата означена со бројот 436; додека во Каталогот на основни ѕвезди (GSC) е групиран под бројот 8777. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Врзи ме!
„Врзи ме!“ (¡Átame! е филм на шпанскиот режисер Педро Алмодовар од 1989 година. Тој е автор и на сценариото, а во главните улоги настапуваат: Антонио Бандерас, Викторија Абрил, Лолес Леон, Франсиско Рабал, Хулиета Серано, Марија Баранко и Роси де Палма. На Берлинскиот филмски фестивал во 1990 година, Алмодовар бил номиниран за главната награда, „Златна мечка“; исто така, филмот бил номиниран за наградата „Феликс“ во категоријата најдобар филм на странски јазик; имал 15 номинации за шпанската награда „Гоја“; а бил номиниран и за француската награда „Сезар“ во категоријата најдобар странски филм. Поради темата на киднапирањето, филмот бил осуден од групите на женски права во Шпанија и во САД, како и од германските феминисти.
Синопсис
Рики (го игра Бандерас), младо момче кое е штотуку отпуштено од психијатриска болница, веднаш ја посетува својата голема љубов Марина (ја игра Абрил), поранешна глумица во порнографски филмови и наркоманка. Меѓутоа, таа не се сеќава на Рики. Решен да ја натера Марина да го засака, тој ја врзува, сигурен дека таа наскоро ќе му ја возврати љубовта. Најпосле, таа се вљубува во него, но сѐ уште се смета за негова затвореничка, па му вели да ја држи заврзана за да не може да избега. Потоа, Марина успева да избега со помош на сестра ѝ Лола, но на крајот таа и Рики повторно се среќаваат.
Космос-441
Космос-441 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 28 септември 1971 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 88,9 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 260 км, а најмалото на 181.
Космос-442
Космос-442 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 29 септември 1971 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-442 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 72,9°. Најголемото растојание од Земјата го достигнал на 302 км, а најмалото на 199.
Буквар со читанка (1945)
„Буквар со читанка за прво одделение“ – буквар со читанка на македонскиот јазик наменет за учениците од прво одделение. Букварот бил изработен од комисијата при Министерството за народна просвета во состав: Димитар Поп Ефтимов, Спасе Чучук, Јонче Јосифовски, Васил Куновски, Јордан Киранџијски, Ѓорѓе Ристиќ. Насловната страница и цртежите ги изработил Василие Поповиќ-Цицо. Книгата била отпечатена во Скопје во 1945 година во Државната печатница „Гоце Делчев“ како книга од 96 страни.
Космос-443
Космос-443 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 7 октомври 1971 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5900 килограми. Космос-443 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 300 км, а најмалото на 201.